kardosdrur/scandi-wiki huggingface dataset:
Ejner Bjørkman

Ejner Bjørkman (18. februar 1893 – 7. juni 1963) var en dansk skuespiller, kendt som "Danmarks største Skuespiller", mest fordi han var 2 meter høj og vejede 187 kg. Han var gift med Ella, der en gang strikket en badedragt til manden. Der medgik 45 fed garn.
Skjortestørrelsen er 54 og der skal 5 meter tøj til en Bjørkmann-habit mod 3 meter og 10 til en normal herrestørrelse.. 

Han var ikke så godt kendt af navn – men af udseende og omfang.
Han var med i utallige film som statist og birolle-indehaver. Bjørkman havde en iskagebod ved Solrød strand om sommeren,og 
om vinteren var han udsmider ved i Arbejdernes Forsamlingshus i Rømersgade.

Oprindelig skulle han være operasanger, han var uddannet hos kgl. kammersanger Helge Nissen, men da han var blevet familieforsørger inden han nåede at debutere, opgav han sangen. Da så Lau Lauritzen engang udskrev en konkurrence for at finde Danmarks tykkeste mand sendte Bjørkman sit billede ind og blev den tykkeste.
Bjørkmans høje vægt havde nær kostet Ib Schønberg livet. De skulle i filmen "Flådens blå matroser" sejle ud til en lystyacth i en af havnens motorfærger,og da Bjørkman hoppede ned med sine 187 kg begyndte vandet at strømme ind over rælingen, og Ib skrålede : "Skynd dig ind på midten og sid for himlens skyld stille – ellers går vi under!!"

Han tilbragte sine sidste dage på De Gamles Hjem i Havdrup og er begravet på Søndermark Kirkegård.

Filmografi 

 Krudt med knald (1931) – pensionær
 I kantonnement (1932) – soldat
 Barken Margrethe af Danmark (1934) – kontrollør ved tiøresdans på 'Bakken'
 Snushanerne (1936) – fisker
 Panserbasse (1936) – mand, der vil starte slåskamp, og pensionær mm.
 Inkognito (1937) – en af filialbestyrerne ved delegeretmøde
 Det begyndte ombord (1937) – kok
 Plat eller krone (1937) – festdeltager på skib
 Flaadens blaa matroser (1937) – gæst i en båd
 Der var engang en vicevært (1937) – chauffør
 Under byens tage (1938) – mand der henter radiogrammofon
 Den mandlige husassistent (1938) – tilhører til gårdmusikant
 De tre, måske fire (1939) – politibetjent
 I dag begynder livet (1939) – civilbetjent
 En pige med pep (1940) – kontrollør i forlystelsesetablissement
 Familien Olsen (1940) – tjener i en Nyhavnsknejpe
 I de gode gamle dage (1940) – bager med en stor sæk
 Tak fordi du kom, Nick (1941) – kok
 Alle går rundt og forelsker sig (1941) – tubaspiller i sporvogn
 Kærlighedsdoktoren (1952) – bruger af elevator
 Mod og mandshjerte (1955) – politibetjent

Eksterne henvisninger 
 

Skuespillere fra Danmark
UTAH

UTAH er et dansk indie-, rockband.

Bandet er dannet i 2002 i Skanderborg

Medlemmer 
UTAH er Jesper Both Pedersen, Søren Zahle Schou, Jesper Jakobsen, Thomas Alstrup og Anders Rønne

Diskografi 
Strength in Numbers 2007

Musikgrupper fra Danmark
Musikgrupper fra 2002
Anslagstavlan

Anslagstavlan (svensk for "opslagstavlen") er et TV-program, som sendes af Sveriges Television på vegne af den svenske stat. Programmet indeholder samfundsinformation, ofte fra myndigheder. De informationsfilm som vises i Anslagstavlan forbliver i programmet indtil de har nået en million seere efter SVTs målinger.

Signaturmelodien er skrevet af Kenny Ekman, som også fremfører den.

Det danske program Oplysninger til Borgerne om Samfundet er inspireret af Anslagstavlan.

Referencer

Eksterne henvisninger 
  på SVT Play 

Tv-programmer fra Sverige
Sveriges Television
Kia Venga

Kia Venga er en bilmodel fra Kia Motors, som kom på markedet i 2009, og som kom til Danmark i maj 2010.

Modellen afløste ikke nogen eksisterende model, men placerer sig størrelsesmæssigt mellem Kia Rio og Kia Soul. Modellen er bygget på samme platform som Soul og Hyundai ix20, og bygges på Hyundais fabrik i Nošovice i Tjekkiet.

Bagsædet er splittet og de to dele kan hver for sig lægges vandret ned, så de kan komme i niveau med bagagerummets gulv. Desuden kan bagsædderne skubbes 16 centimenter frem,
og ryglænet kan vippes lidt bagud.
Bagagerummet har dobbeltbund.

Motorerne har alle 4 cylindre og 16 ventiler. Af benzinmotorer findes en 1,4 og en 1,6 med hhv. 90 og 125 hk. Dieselmotorerne er ligeledes på 1,4 og 1,6 liter. Førstnævnte fås med 75 og 90 hk, mens sidstnævnte fås med 115 og 128 hk.
I Danmark blev den billigste model introduceret i maj 2010 til omkring 180.000 kroner, mens den dyreste blev prissat til 220.000 kroner.
Modellen fik ikke umiddelbart succes i Danmark, hvor den i 2011 solgte blot 89 eksemplarer, men i 2011 blev prisen betydeligt sænket. 

Det tyske bilmagasin Auto Bild rapporterede i 2013 om deres langtidstest hvor en række biler blev evalueret efter at have kørt over 100.000 kilometer. 
I testen nåede Kia Venga 1,4 CVVT benzinmodellen ind på en andenplads efter BMW 130i årgang 2009.

Venga's konkurrenter er bl.a. Citroën C3 Picasso, Nissan Note, Lancia Musa og Opel Meriva.

Tekniske specifikationer

Fodnoter

Eksterne kilder/henvisninger 

 Officielt websted

Venga
Minibiler
Mini-MPV'er
Forhjulstrukne biler
Biler introduceret i 2009
Biler fra 2000'erne
Biler fra 2010'erne
Ishøj Landsby

Ishøj Landsby er en mindre by på Nordøstsjælland med . Ishøj Landsby ligger 1,5 kilometer øst for Vestervang, tre kilometer vest for Ishøj og 21 kilometer vest for Københavns centrum. Byen ligger i Region Hovedstaden og tilhører Ishøj Kommune.

Ishøj Landsby ligger i Ishøj Sogn, og Ishøj Kirke ligger i byen.

Etymologi 
Navnet Ishøj kommer af î, oldnordisk ýr, der betegner træet taks.

Overpløjet Gravhøj, "Ishøj" kaldet; den skal have været af aflang oval Form (80' x 30'), gaaende ud i to Spidser og med Længderetning N-S; for hver af de to spidse Ender gik fra Ø-V en lille Række Sten. Oldsagerne (Mus.Nr. 14713-14714) fandtes i Højens østre Side uden Spor af Stensætning.

Efter Sagnet skal Kæmpen Isse være begravet i denne Høj og efter den Sognet have faaet Navn.

Historie 
I 1682 bestod landsbyen af 20 gårde og 14 huse uden jord. Det samlede areal udgjorde 1.134,7 tønder land skyldsat til 220.89 tønder hartkorn. Dyrkningsformen var tovangsbrug med omdriften 1/1 + 1 vang der sås årligt.

Landsbyen lå (og ligger) langt fra Køge Bugt. Langs bugten gik en landevej, hvorved lå Jægerkroen et stykke syd for Store Vejleå.

Noter

Litteratur 
 Vibeke Dalberg og John Kousgård Sørensen: Stednavneforskning 2: Udnyttelsesmuligheder; København 1979; 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),
Vestervang (Ishøj Kommune)

Vestervang ligger på Nordøstsjælland og er en vestlig bydel til Ishøj Landsby. Tidligere var den en selvstændig landsby. Vestervang er beliggende 1,5 kilometer øst for Torslunde og 22 kilometer vest for Københavns centrum. Stedet ligger i Region Hovedstaden og tilhører Ishøj Kommune.

Vestervang er beliggende i Ishøj Sogn.

Eksterne henvisninger 

 Ishøj Landsby & Vestervang i Ishøj Kommuneplan 2009

Ishøj Landsby
Bydele og forstæder i Danmark
Nymølle (Allerød Kommune)

Nymølle er en by i Nordsjælland med , beliggende 9 km øst for Slangerup, 14 km syd for Hillerød, 6 km vest for Farum og 7 km sydvest for kommunesædet Lillerød. Byen hører til Allerød Kommune og ligger i Region Hovedstaden.

Byen hører til Uggeløse Sogn. Uggeløse Kirke ligger 3½ km nordvest for Nymølle.

Faciliteter 
 Lynge Drive in Bio er Danmarks eneste Drive-in biograf og en af de største i Europa. Den har eksisteret siden 1961 og har 3 skærme.
 Golfklubben The Scandinavian er anlagt på et gammelt kaserneområde. Begge klubbens mesterskabsbaner er rangeret blandt Europas 50 bedste.

Historie

Farum Kalkbrud 
I det sydøstlige hjørne af Uggeløse Sogn ligger Terkelskov, som har haft store kalkaflejringer fra istiden. I 1759 begyndte man at udnytte kalken til fremstilling af kalksalpeter til kunstgødning og mørtel til byggeri – bl.a. er Christiansborg Slot, Charlottenborg og Vor Frue Kirke (København) bygget med kalk fra Terkelskov. Farum Kalkbrud blev efterhånden udkonkurreret af Faxe Kalkbrud.

Jernbanen 
Fra Lillerød Station på Nordbanen var der anlagt et normalsporet industrispor til Vassingerød og kalkbruddet. Dette spor blev afbrudt 1. januar 1907, da kalkværket havde opsagt overenskomsten med DSB og ønskede at anvende København-Slangerup Banen, der var åbnet i 1906.

Vassingerød Station på Slangerupbanen blev anlagt 1 km sydvest for landsbyen Vassingerød. Stationsbygningen er bevaret på Bøgevangen 12. Stationen lukkede, da strækningen Farum-Slangerup blev nedlagt i 1954. Den inderste strækning København L (Lygten)-Farum blev senere integreret i S-togsnettet som Hareskovbanen.

Noter

Eksterne kilder/henvisninger
Nymølle

Nymølle kan henvise til flere stednavne i Danmark:
 Nymølle (Allerød Kommune) – landsby i Uggeløse Sogn, Allerød Kommune
 Nymølle (Skive Kommune) – bebyggelse i Rødding Sogn (Skive Kommune)
 Nymølle (Tønder Kommune) – bebyggelse i Emmerlev Sogn, Tønder Kommune
 Nymølle (Aabenraa Kommune) – bebyggelse i Rise Sogn og Aabenraa Sogn i Aabenraa Kommune
 Nymølle (Lyngby-Taarbæk Kommune) – Tidligere papirfabrik.
 Nymølle Bæk – vandløb i Jyske Ås
 Nymølle (Skambækken) - en tidligere vandmølle ved Skambækken i det sydlige Aarhus
Basta (tv-program)

Basta er et dansk forbrugerprogram i stil med Kontant og PENGE. Programmet blev sendt på TV 2 fra 2006 til 2010.

Ekstern henvisning 
 Officiel hjemmeside 

Tv-programmer fra TV 2 Danmark
Danske tv-serier fra 2000'erne
Danske tv-serier fra 2010'erne
Clutch Powers

Clutch Powers er en animationsfilm fra Lego der blev udgivet på DVD 23. februar 2010, og vises i i 4D i Legoland.

Eksterne kilder og henvisninger 
 The Adventures of Clutch Powers

Animationsfilm fra USA
Lego-film

pl:Lego: Clutch Powers wkracza do akcji
Mario Bava

Mario Bava (31. juli 1914 i San Remo, Italien – 27. april 1980 i Rom) var en italiensk filminstruktør og oprindeligt filmfotograf, der arbejdede i mange genrer, men især huskes for horrorfilmen La maschera del demonio (1960) med Barbara Steele i en dobbeltrolle som vampyr og offer, og tegneseriefilmatiseringen Diabolik (1968) med John Philip Law som maskeret mestertyv. Mario Bava opfandt desuden i 1963 den italienske giallo-genre og hører i dag til italiensk films mest kultdyrkede instruktører.

Kilder 
 Erwin Neutzsky-Wulff: Black Sunday (Filmsamleren nr. 6, 1976 + Nosferatu nr. 3, 1980)
 Troy Ryan Howarth: The Haunted World of Mario Bava (FAB Press, 2000) 
 Gabriele Acerbo & Roberto Pisoni: Kill, Baby, Kill! Il cinema di Mario Bava (2007)
 Tim Lucas: Mario Bava – All the Colors of the Dark (Video Watchdog, 2007)

Eksterne henvisninger 
 
 The Mario Bava Web Page
 Das Mario Bava Archiv
 Mario Bava: Master of Illusion på Cinefantastiqueonline.com

Se også 
 Dario Argento
 Lucio Fulci

Filminstruktører fra Italien
Filmfotografer
Martin Høgsted

Martin Høgsted (født 27. maj 1982 i Dianalund) er en dansk stand up-komiker, tv-vært og manuskriptforfatter. Martin Høgsted er bl.a. kendt fra UPS! Det er live og som manuskriptforfatter på Live fra Bremen. Martin er også den ene halvdel af duoen i Danish Dynamite som blev sendt på TV2 Zulu for første gang i 2012, hvor han, sammen med Magnus Millang, portrætterer danskeres hverdag og gør grin med denne. En serie der nu har kørt i tre sæsoner. Han debuterede som stand up-komiker i december 2006 på Comedy Zoo i København og vandt i 2008 DM i stand-up.

Martin Høgsted havde sammen med komikerkollega Jasper Ritz podcasten "Farmænd" som er udgivet siden april 2017. David Mandel har dog overtaget værtsrollen sammen med Jasper Ritz, og Høgsted optræder kun lejlighedsvist som gæst i podcasten.

Martin har også medvirket i en serie af korte sketches kaldet "Dumme dumme drenge", som kan ses på funnyhaha.dk

Martin vandt, sammen med Magnus Millang, i 2014 prisen som Årets Komiker til Zulu Comedy Galla, der blev sendt på TV 2 Zulu d. 24. august. De vandt prisen for deres tv-program Danish Dynamite.

Filmografi 
 10 år senere (2019) Lars
Mødregruppen (2018)

Labans Jul (2017) Victor
 Danish Dynamite (2012-), skuespiller, manuskriptforfatter
 UPS! Det er live (2010), manuskriptforfatter, instruktør og medvært
 Live fra Bremen (2009-2010), manuskriptforfatter og skuespiller
 Stand-up.dk (2009)
 Mørk & Jul (2009), skuespiller

TV-serie

Eksterne Henvisninger 
 

Standupkomikere fra Danmark
Manuskriptforfattere fra Danmark
Dansksprogede forfattere fra Danmark
William Lithgow

William Lithgow (født 1582/1583 i Lanark, South Lanarkshire, Skotland, død 1645) var en skotsk rejsende, forfatter og påstået spion, der efter eget udsagn hen imod slutningen af sine mange rejser nåede at have tilbagelagt over 36.000 mil til fods.

Allerede før 1610 havde han besøgt Shetlandsøerne, Schweiz og Bøhmen. Samme år begav han sig mod Egypten og Palæstina hvor han blev tatoveret med et kors i Jerusalem. Hans næste rejse, 1614-16, var til Tunis og Fez i Marokko, men hans sidste rejste, 1619-21, til Spanien, endte med hans anholdelse i Malaga og anklager for spionage, hvilke medførte tortur og fremstilling for inkvisitionen. Med hjælp fra landsmænd bosat i Malaga slap han fri og kunne begive sig tilbage til England. Efter et langt ophold i kurbyen Bath finansieret af kongefamilien, kom han til hægterne igen, om end en retssag og krav om finansiel kompensation fra den spanske ambassadør var forgæves. Han udgav sine oplevelser i bogen Rare Adventures and Paineful Peregrinations (Sjældne eventyr og smertefulde rejser; 1614) og skrev desuden bøgerne The Siege of Breda (Belejringen af Breda; 1634), The Siege of Newcastle (Belejringen af Newcastle), samt en poesibog.

Eksterne henvisninger 
 Significant Scots – William Lithgow 

Faglitterære forfattere fra Skotland
Spioner
Rejsebogsforfattere fra Storbritannien
Digtere fra Skotland
STS-60

STS-60 (Space Transportation System-60) var Discoverys 18. rumfærge-mission.

Opsendt 3 februar 1994 og vendte tilbage den 11 februar 1994, missionen var rumfærgernes den første fælles russisk/amerikanske tur til rumstationen Mir.

Senere fælles missioner til Mir: STS-63, Sojuz TM-21, STS-71, STS-74, STS-76, STS-79, STS-81, STS-84, STS-86, STS-89 og STS-91.

Besætning 
   Charles Bolden (kaptajn)
   Kenneth Reightler (pilot)
   Nancy Davis (1. missionsspecialist)
   Ronald Sega (2. missionsspecialist)
   Franklin Chang-Diaz (3. missionsspecialist)
   Sergej Krikaljov (4. missionsspecialist)

Missionen 
Medbragt var SPACEHAB modul nummer 2.

Hovedartikler:

Eksterne henvisninger 
 STS-60 NASA 
 STS-60  NASA (KSC) 

Rumfærgeprogrammet
Lillian Gish

Lillian Diana Gish (født 14. oktober 1893 i Springfield, Ohio, USA, død 27. februar 1993 i New York City, New York, USA) var en amerikansk filmskuespiller.

Hun spillede teater allerede som 5-årig med sin mor og med søsteren Dorothy (1898-1968) som også gjorde filmkarriere. Begge søstre filmdebuterede i D.W. Griffiths An Unseen Enemy (1912), og Lillian blev snart Griffiths vigtigste skuespiller med hovedrollen i The Birth of a Nation (En nations fødsel, 1915). Med sit sarte udseende og en sjælfuldhed som kunne slå over i realistisk beslutsomhed, var hun den ideelle eksponent for det victorianske hos Griffith. Hun spillede næsten udelukkende i hans film frem til 1920'erne, bl.a. i Intolerance (1916), hvor hun er kvinden ved vuggen, Broken Blossoms (Knækkede liljer, 1919), Way Down East (Vejen mod Lyset, 1920) og Orphans of the Storm (De to Forældreløse, 1921). Hun instruerede også filmen Remodeling Her Husband (1920). Derefter var hun Mimi i King Vidors La Bohème (1926), Hester Prynne i Victor Sjöströms The Scarlet Letter (1926), og spillede den kvindelige hovedrolle i Sjöströms The Wind (Stormen, 1928).

Da lydfilmen kom vendte hun tilbage til teateret, og spillede bl.a. Ofelia mod John Gielguds Hamlet på Broadway. Med John Farrows Commandos Strike at Dawn (1942) var hun tilbage i filmen. Hun medvirkede i Duel in the Sun (Duel i solen, 1946), og leverede sin bedste lydfilmrolle i Charles Laughtons The Night of the Hunter (Kludedukken, 1955). Sin sidste rolle spillede hun mod Bette Davis i Lindsay Andersons The Whales of August (Sensommerdage, 1987), 75 år efter debuten. Hun har bl.a. udgivet bogen The Movies, Mr. Griffith and Me (1969). I 1971 blev hun tildelt en speciel Oscar-pris.

Eksterne henvisninger 

 
 

Stumfilmskuespillere fra USA
Filmskuespillere fra USA
Teaterskuespillere fra USA
Filminstruktører fra USA
Hollywood Walk of Fame
Amerikanere i 1900-tallet
Richard Pischel

Richard Pischel (født 18. januar 1849 i Breslau, død 27. december 1908 i Indien) var en tysk sanskritist.

Pischel studerede blandt andet i London og Oxford, blev professor i sanskrit og sammenlignende sprogforskning i Kiel, senere i Halle og Berlin. Hans arbejder var af enestående vigtighed navnlig for prakrit-dialekterne.
Blandt disse må nævnes: De Kālidāsæ Çākuntali recensionibus (1870), De grammaticis prācriticis (1874), Kālidāsa's Çākuntalā, the Bengali Recension with Critical Notes (1877), Hemacandra's Grammatik der Prākrit-Sprachen [2 bind, 1877—80), The Assalāyana-suttam (pali og engelsk) (1880), The Deçināmamalā of Hemacandra (bind I. 1880), The Théri-Gāthā (1883), Rudrata's Qrngāratilaka and Rugyaka's Sahrdayalilā, with an Introduction and Notes (1886), Vedische Studien I—III (1889—1900, med Geldner); Beiträge zur Kenntniss der deutschen Zigeuner (1894); Grammatik der Prākritsprache (i Indo-arische Alterthumskunde); Leben und Lehre des Buddha (1906, 2. oplag ved Lüders, 1910); artikler i "Zeitschrift der deutschen morgenländischen Gesellschaft", "Göttingische Gelehrte Anzeigen", "Kuhn & Schleichers Beiträge", "Bezzenbergers Beiträge" og "Sitzungsberichte der preussischen Akademie der Wissenschaften".

Kilder 

 

Filologer fra Tyskland
Indologer
Ansatte ved Kiels Universitet
Ansatte ved Humboldt-Universität zu Berlin
Faglitterære forfattere fra Tyskland
Tyskere i 1800-tallet
Tyskere i 1900-tallet
Personer fra Breslau
Salmonsens
Karl Friedrich Geldner

Karl Friedrich Geldner (født 17. december 1853 i Saalfeld, død 5. februar 1929) var en tysk orientalist.

Geldner studerede filologi, specielt orientalsk, i Leipzig og Tübingen, blev privatdocent 1878 i Tübingen, 1887 i Halle, derefter professor i Berlin 1890 og i Marburg 1907.

Hans fag er iransk og indisk filologi. På det førstnævnte område virkede han navnlig ved at levere en ny tekstudgave af Avesta (1895); desuden skrev han en Metrik des Jüngeren Avesta (1877), Studien zum Avesta (1882), Drei Yasht aus dem Zendavesta (1884).

Om indiske emner skrev han: 70 Lieder des Rigveda (1875), Vedische Studien (1889—1901), Der Rigveda in Auswahl (1907—09), Vedismus und Brahmanismus (1911). Han fortsatte sin videnskabelige virksomhed in i det sidste med forskellige arbejder, særlig vedrørende Veda og Avesta.

Kilder 

 

Filologer fra Tyskland
Orientalister fra Tyskland
Indologer
Ansatte ved Tübingens Universitet
Ansatte ved Marburgs Universitet
Ansatte ved Humboldt-Universität zu Berlin
Faglitterære forfattere fra Tyskland
Tyskere i 1800-tallet
Tyskere i 1900-tallet
Salmonsens
Superisligaen 2009-10

AL-Bank Ligaen 2009-10 var turneringen om det 53. DM i ishockey for mænd. Ti hold havde modtaget licens til at spille i ligaen, men allerede inden turneringsstarten trak licensudvalget under Danmaks Ishockey Union Herlev Hornets licens tilbage, fordi klubben havde oplyst, at den havde økonomiske problemer. Derfor blev sæsonen gennemført med kun 9 hold. Turneringen indledtes med et grundspil, hvor de 9 hold hver spillede 36 kampe. Herefter gik nr. 1-8 videre til slutspillet med kvartfinaler, semifinaler og finale, alle bedst af 7 kampe, og en bronzekamp over to kampe.

SønderjyskE Ishockey genvandt titlen i suveræn stil. Holdet vandt grundspillet med 14 points forspring til AaB Ishockey og i slutspillet startede sønderjyderne godt nok med at tabe den første kvartfinalekamp, men derefter blev det til 12 sejre i træk, inden holdet kunne sikre sig mesterskabet. Finaleserien mod AaB Ishockey blev vundet med 4-0 i kampe, og det var første gang, at en DM-finaleserie i bedst af syv kampe blev vundet med 4-0.

Bronzemedaljerne blev vundet af Herning Blue Fox, som besejrede Frederikshavn White Hawks i bronzekampene.

Stillinger og resultater

Grundspil

Kvartfinaler 

De fire kvartfinaler spilledes bedst af syv kampe.

Der var tredje sæson i træk, at Rødovre Mighty Bulls og Frederikshavn White Hawks mødtes i DM-kvartfinalen, og i alle tre tilfælde blev serien først afgjort i syvende kamp.

Semifinaler 

Begge semifinaler spilledes bedst af syv kampe.

Bronzekamp 

Bronzekampen blev afviklet over to kampe. De to hold mødtes ude og hjemme og summen af de to resultater afgjorde bronzekampen. DM-bronzemedaljerne blev vundet af Herning Blue Fox, mens Frederikshavn White Hawks måtte nøjes med fjerdepladsen.

Finale 

Finalen blev spillet bedst af syv kampe. SønderjyskE Ishockey genvandt det danske mesterskab, mens AaB Ishockey fik sølvmedaljer.

Eksterne links 
AL-Bank Ligaen
Danmarks Ishockey Union

Noter 

Sæsoner i Superisligaen
Ishockey i 2009
Ishockey i 2010
Buresø (by)

Buresø er en lille by i Nordsjælland med . Buresø er beliggende ned til søen Buresø to kilometer nord for Slagslunde, seks kilometer sydøst for Slangerup og 31 kilometer nordvest for Københavns centrum. Byen ligger i Region Hovedstaden og tilhører Egedal Kommune.

Buresø er beliggende i Slagslunde Sogn.

Kilder 

Byer i Egedal Kommune
World Plumbing Council

World Plumbing Council er en international organisation, hvis mål er at promovere og udvikle image og standarder for den verdensomspændende industri for blikkenslagerarbejde.

Deres erklærede mission er: "to unite the world plumbing industry to safeguard and protect the environment and the health of nations, for the benefit of all."
 
The 8th World Plumbing Conference blev afholdt i Calgary, Canada i september 2008.

Eksterne henvisninger 
 Health Aspects of Plumbing World Health Organization / World Plumbing Council book

Referencer 

Internationale organisationer
Reinhold Hansen

Peter Alfred Reinhold Hansen (15. marts 1889 i Stødstrup – 19. januar 1943 i Eskilstrup) var en dansk erhvervsmand, direktør og stifter af Zone-Redningskorpset.

På Reinhold Hansens tid blev brande bekæmpet med hestetrukne sprøjter med hånddrevet pumpe, hvilket var en langsommelig og ineffektiv fremgangsmåde. Falcks Redningskorps med Sophus Falck i spidsen havde imidlertid sat gang i en udvikling hen imod bedre brandslukning. Falck tegnede kontrakt med landkommunerne og ansatte lokale brandvagter.

Reinhold Hansen blev brandvagtsleder i Eskilstrup på Falster i 1925, og han begav sig med det samme til at forbedre brandslukningsindsatsen, idet han sammen med vennen Johannes Hare ansatte landbrugskyndige, da disse måtte have forstand på dyr, som jo i mange tilfælde skulle reddes ud fra brændende stalde. På det praktiske plan var Hansen tidligere bokser og således også en fysisk stærk mand.

Han oprettede nye stationer på Lolland og Sydsjælland og var i 1930 blevet for stor en konkurrent for Falck, der ekskluderede Hansen og Hare fra korpset. I mellemtiden havde de hvervet Falckmanden Eigil Juel Wiboltt, og nu fik det nye initiativ navnet Zone-Redningskorpset.

I 1936 fik Zonen Danmarks første søredningstjeneste og kunne assistere politiet ved eftersøgninger til havs. 1939 blev flyveambulancen sat i drift, hvilket var et tilskud til økonomien, og som noget unikt tegnede man familieabonnementer. Firmaet havde nu stationer i alle større byer i Danmark. Da Hansen døde, videreførte hustruen Louise (1884-1959) sin mands arbejde, men blev købt ud i 1957, hvor Zonen samtidig blev et aktieselskab. I 1963 overtog Falck alle aktierne i Zonen og lukkede konkurrenten.

Parret er begravet på Eskilstrup Kirkegård.

Kilder 
 

Erhvervsfolk fra Danmark
Danskere i 1900-tallet